ai4bharat/Pralekha huggingface dataset:
விவசாயத்துறை அமைச்சகம்
ஏற்றுமதி மூலம் விவசாயிகளின் வருமானத்தை இரட்டிப்பாக்குதல்
விவசாயிகளின் வருமானத்தை அதிகரிக்க மத்திய அரசு பல்வேறு நடவடிக்கைகளை எடுத்து வருகிறது. இதில் வேளாண் பொருட்களின் ஏற்றுமதியை உயர்த்துவதும் ஒரு அம்சமாகும். வேளாண் ஏற்றுமதி விரிவான சர்வதேச சந்தையை விவசாயிகள் அணுக உதவுவதுடன் அவர்களது வருமானத்தையும் அதிகரிக்கும்.
2020-ஆம் ஆண்டில் வேளாண் பொருட்கள் ஏற்றுமதியில் உலகிலேயே இந்தியா 9-வது இடத்தைப் பிடித்துள்ளது. இதில் தமிழகம் வேளாண் பொருட்கள் ஏற்றுமதியை, 2018-19-ல் 8,163.70 கோடிக்கும் 2019-20-ல் 7,522.56 கோடிக்கும், 2021-ல் 9,701.49 கோடிக்கும் மேற்கொண்டுள்ளது.
மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1780273
----
(Visitor Counter : 114
தகவல் மற்றும் ஒலிபரப்பு அமைச்சகம்
பாகிஸ்தானில் பிரபலமாகும் அகில இந்திய வானொலியின் இணைய சேவை, சர்வதேச அளவில் முதல் 10 இடங்களில் சென்னை ரெயின்போ மற்றும் கொடைக்கானல் வானொலி
நியூஸ் ஆன் ஏர் செயலியின் மூலம் அகில இந்திய வானொலி நேரலை நிகழ்ச்சிகளை விரும்பி கேட்கும் நாடுகளின்  சமீபத்திய பட்டியல் வெளியாகியுள்ளது. இதன்படி, முதல் 10 இடங்களில் பாகிஸ்தான் இடம்பெற்றுள்ளது.
பட்டியலுக்குள் சவுதி அரேபியா மீண்டும் வந்துள்ள நிலையில், நியுசிலாந்தும் குவைத்தும் அதிலிருந்து வெளியேறியுள்ளன.
ஏஐஆர் நியுஸ் 247, எஃப் எம் ரெயின்போ மும்பை, அஸ்மிதா மும்பை மற்றும் அகில இந்திய வானொலி பஞ்சாபி முதல் இடங்களில் மீண்டும் வந்துள்ளன. சென்னை ரெயின்போ மற்றும் கொடைக்கானல் வானொலி முதல் 10 இடங்களில் முறையே 6 மற்றும் 8-ம் இடங்களில் உள்ளன.
அமெரிக்கா, இங்கிலாந்து, ஆஸ்திரேலியா, ஃபிஜி, கனடா, ஐக்கிய அரபு அமீரகம், சிங்கப்பூர், சவுதி அரேபியா, பாகிஸ்தான் மற்றும் ஜெர்மனி ஆகியவை நியூஸ் ஆன் ஏர் செயலியின் மூலம் அகில இந்திய வானொலி நேரலை நிகழ்ச்சிகளை விரும்பி கேட்கும் நாடுகளின் பட்டியலில் முதல் 10 இடங்களில் உள்ளன.
அகில இந்தியா வானொலி தமிழ், சென்னை ரெயின்போ மற்றும் சென்னை எஃப் எம் கோல்டு ஆகியவை அமெரிக்கா, இங்கிலாந்து உள்ளிட்ட நாடுகளில் விரும்பி கேட்கப்படுகின்றன.
கொடைக்கானல் வானொலி, காரைக்கால் வானொலி, கோயம்புத்தூர் எஃப் எம் ரெயின்போ, சென்னை ரெயின்போ, திருச்சிராப்பள்ளி எஃப் எம் ரெயின்போ உள்ளிட்டவை சிங்கப்பூரில் விரும்பி கேட்கப்படுகின்றன.
மேலும் விவரங்களுக்கு, கீழ்காணும் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1770229
-----
(Visitor Counter : 157
பாதுகாப்பு அமைச்சகம்
நைஜீரிய அதிபராகத் தேர்ந்தெடுக்கப்பட்டுள்ள திரு போலா அகமது டினுபுவின் பதவியேற்பு விழாவில் பங்கேற்க பாதுகாப்பு அமைச்சர் திரு ராஜ்நாத் சிங், 2023, மே 28 முதல் 30 வரை நைஜீரியா செல்லவிருக்கிறார்
மேற்கு ஆப்பிரிக்க நாட்டின் அதிபராகத் தேர்ந்தெடுக்கப்பட்டுள்ள திரு போலா அகமது டினுபுவின் பதவியேற்பு விழாவில் பங்கேற்க பாதுகாப்பு அமைச்சர் திரு ராஜ்நாத் சிங், 2023, மே 28 முதல் 30 வரை நைஜீரியா செல்லவிருக்கிறார். அபுஜாவில் உள்ள ஈகிள் சதுக்கத்தில் மே 29 அன்று நடைபெறும் பதவியேற்பு விழாவில் ராஜ்நாத் சிங் கலந்து கொள்வார். பதவி விலகும் நைஜீரிய அதிபர் திரு முஹம்மது புஹாரி மே 28 அன்று வழங்கும் வரவேற்பின் போது அவரை, திரு ராஜ்நாத் சிங் சந்திப்பார்.
இந்தியப் பாதுகாப்பு அமைச்சர் ஒருவர் நைஜீரியாவுக்குப் பயணம் செய்வது இதுவே முதன்முறையாகும். பாதுகாப்பு அமைச்சரின் பயணம், இரு நாடுகளுக்கிடையே வலுவான நட்புறவைக் கட்டமைப்பதில் முக்கியத்துவம் வாய்ந்ததாக இருக்கும். இந்தியா- நைஜீரியா இடையே வளர்ந்து வரும் பாதுகாப்பு ஒத்துழைப்பைக் கருத்தில்கொண்டு, பாதுகாப்பு அமைச்சகத்தின் மூத்த அதிகாரிகள் மற்றும் முக்கியமான பாதுகாப்புப் பொதுத்துறை நிறுவனங்களின் உயர் அதிகாரிகள் திரு ராஜ்நாத் சிங்குடன் செல்கின்றனர். தளவாடங்கள் மற்றும் நிறுவனங்களை அடையாளம் காண இவர்கள் நைஜீரிய தொழில்துறை மற்றும் ராணுவப் பிரதிநிதிகளுடன் பேச்சுவார்த்தை நடத்துவார்கள். இதன் மூலம் இந்திய பாதுகாப்புத் தொழில்துறை அந்நாட்டின் தேவைகளுக்கு உதவி செய்யமுடியும்.
நைஜீரியாவில் இந்திய சமூகத்தைச் சேர்ந்த 50,000 பேர் இருப்பதாக மதிப்பிடப்பட்டுள்ளது. இந்தப் பயணத்த்த்தின்போது அபுஜாவில் உள்ள இந்திய வம்சாவளியினரிடையே பாதுகாப்பு அமைச்சர் உரையாற்றுவார்.
அறிவியல் மற்றும் தொழில்நுட்பத்துறை
அணுக்கள், திசுக்கள் ஆகியவற்றை நீண்டகாலத்திற்கு கண்காணிப்பது, மருந்துகளால் இவற்றின் மீது ஏற்படும் மாற்றங்களை ஆய்வு செய்வது, திசுக்கள் பழுதடைவதை சீர் செய்வது, மறு உற்பத்தி செய்வது ஆகியவற்றுக்கான கருவி
இரண்டாம் வரிசை அணுக்களை –  பாதுகாப்பது, முதன்மை அணுக்களைப் பாதுகாப்பது, முதன்மைத் திசுக்கள் அடைகாக்கும் சூழலுக்கு வெளியே நீண்டகாலம் இருப்பதை உறுதி செய்வது, அணுக்களின், திசுக்களின் வளர்ச்சியைக் கண்காணிப்பது, மின் இயற்பியல் பதிவுகளை மேற்கொள்வது ஆகியவை கட்டுப்படுத்தப்பட்ட மருந்துகள் செலுத்துவதற்கு மிக முக்கியமானவையாகும்.
அடி மூலக்கூறுகளில் அணுக்களின் வளர்ச்சிகள் பற்றிய படிவங்களை நீண்டகாலத்திற்கு கண்காணிப்பது, non vivo நாண் வைவோ சூழலில் ஆய்வுக்கூடத்தில் புறச்சூழல் திசுக்களின் செயல்பாடுகள் ஆகியவற்றின் அவசியம் கொடுத்த உந்துதலின் காரணமாக, மத்திய அரசின் அறிவியல் தொழில்நுட்பத் துறையின் கீழ் இயங்கும், முன்னேறிய அறிவியல் ஆராய்ச்சிக்கான ஜவஹர்லால் நேரு மையத்தின் ஆராய்ச்சிக் குழு ஒன்று, இதற்கான தகுந்த கருவி ஒன்றைக் கண்டுபிடித்துள்ளது
இந்த ஆராய்ச்சியாளர்கள், தானியங்கிக் குமிழி வழிகாட்டு வடிவியல் கொண்ட முப்பரிமாண ஃபபுளூயிடிக் கருவி ஒன்றை செயல்படுத்தினர். திரவம் ஒழுகுதல் சிறிதும் இல்லாமல், குமிழி எதுவும் தோன்றாத வண்ணம், படிமப் பரிமாற்றத்திற்கும், வளர்சிதை மாற்றங்களைப் பராமரிப்பதற்கும் வகை செய்யும் விதத்தில், இந்தக் கருவி அமைந்துள்ளது. இது, தானியங்கிக் குமிழி வழிகாட்டு வடிவியல்  மற்றும் கட்டுப்பாடான முறையிலான படிமத்தின் மூலம் இயக்குவது ஆகியவற்றின் காரணமாக மருந்தை அடையாளம் காணும் பயனுள்ள தளமாகும். நரம்பியல் தொழில்நுட்பத் துறையின் தற்போதைய நிலையில் தனித்துவம் வாய்ந்ததாகவும் உள்ளது. இந்த ஆய்வு பயோ ஃபேபிரிகேஷன் என்ற இதழில் பிரசுரிக்க ஏற்றுக்கொள்ளப்பட்டுள்ளது. இந்தக் கருவிக்கான காப்புரிமைக்கும் சமீபத்தில் விண்ணப்பிக்கப்பட்டுள்ளது.
செகண்டரி அணு வரிசை , முதன்மைத் திசு ஆய்வு, பிரைமரி டிஸ்யூ கல்ச்சர்  ஆகியவை குறித்து ஆய்வுக்கூடங்களில் நீண்ட காலம் பதிவுகளை மேற்கொண்டதையடுத்து, இக்கருவியின் குமிழிகள் இல்லாத அம்சத்தின் பலன்கள் தெரியவந்துள்ளன. கோழிக்குஞ்சுகளின் - கருவிலிருந்து குஞ்சு வரையிலான - பல்வேறு பருவங்களில் மேற்கொள்ளப்பட்ட பிரைமரி ரெட்டினா எக்ஸ்பிளான்ட் முறைகளின் நீண்ட காலம் மேற்கொள்ளப்பட்ட பதிவுகளின் மூலம், இந்தக் கருவியின் பயன்பாடு நிரூபிக்கப்பட்டுள்ளது.
மேலும் விவரங்களுக்கு தொடர்பு கொள்ள பேராசிரியர் கே எஸ் நாராயண்
பிரதமர் அலுவலகம்
பத்ம விபூஷன் சர் அனிரூத் ஜுக்நாத்தின் மறைவுக்கு பிரதமர் இரங்கல்
சர் அனிரூத் ஜுக்நாத்தின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
திரு மோடி சுட்டுரை வாயிலாக வெளியிட்டுள்ள செய்தியில் "பத்மா விபூஷன் சர் அனிரூத் ஜுக்னாத், சிறந்த நிர்வாகியும், அரசியல்வாதியும் ஆவார். இவர் நவீன மொரிஷியஸைக் கட்டமைத்தவர். பெருமை வாய்ந்த அயல்நாடுவாழ் இந்தியரான அவர், தனது மரபிலிருந்து பயனடையக்கூடிய சிறப்பான இருதரப்பு உறவை உருவாக்க உதவினார். அவரது குடும்பத்தினருக்கும் மொரிஷியஸ் மக்களுக்கும் இரங்கல்கள். ஓம். சாந்தி" என்று கூறியுள்ளார்.
பெட்ரோலியம் மற்றம் இயற்கை எரிவாயு அமைச்சகம்
விடுதலையின் அம்ரித் மகோத்சவத்தின் கீழ் ஓஎன்ஜிசியி-ன் 3வது கைவினைத் தொழில் திட்டம்: மத்திய அமைச்சர் திரு ராமேஸ்வர் தெலி தொடங்கி வைத்தார்
ஓஎன்ஜிசி நிறுவனத்தின் ஆதரவுடன் ‘உஜ்வால் அபஹான்’ என்ற அசாம் கைத்தறி திட்டத்தை மத்திய பெட்ரோலியம் மற்றும் இயற்கை எரிவாயுத்துறை இணையமைச்சர் திரு ராமேஸ்வர் தெலி கடந்த 6ம் தேதி காணொலி காட்சி மூலம் தொடங்கி வைத்தார். இத்திட்டம், அசாம் சிவசாகர் பாதியாபர் பகுதியை சேர்ந்த நூற்றுக்கணக்கான கலைஞர்களுக்கு பயிற்சி அளிக்க உதவும்.
இந்நிகழ்ச்சியில் பேசிய மத்திய அமைச்சர் திரு ராமேஸ்வர் தெலி, அசாம் கைத்தறி திட்டம் ரூ.26 லட்சம் மதிப்புடையது மற்றும் இது உள்ளூர் நெசவாளர்களுக்கு கணிசமாக பயனளிக்கும், அதோடு ஊரக பொருளாதாரத்தை ஊக்குவிக்கும்’’ என்றார். இந்த திட்டங்கள் மூலம் உற்பத்தியை அதிகரிப்பதில் தொழில்நுட்ப மேம்பாடு முக்கியம் என அவர் குறிப்பிட்டார்.
பெட்ரோலியத்துறை செயலாளர் திரு தரூண் கபூர் பேசுகையில், ‘‘ ஓஎன்ஜிசி நிறுவனம் தனது சிஎஸ்ஆர் திட்டம் மூலம் கைவினை தொழிலுக்கு உதவுவது மற்றும் ஊரக பகுதிகளில் வேலைவாய்ப்பை ஏற்படுத்துவது பாராட்டத்தக்கது’’ என்றார்.
ஓஎன்ஜிசி நிறுவனத்தின் தலைமை நிர்வாக இயக்குனர் திரு சுபாஷ் குமார் பேசுகையில், ‘‘ஓஎன்ஜிசி நிறுவனம் தான் செயல்படும் பகுதிகளில் உள்ளூர் மக்களுக்கு எப்போதும் உதவியாக இருக்கிறது, இது போன்ற பணிகளை ஓஎன்ஜிசி தொடர்ந்து செய்யும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743802
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 185.74 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,058 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 929 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,03,383 என அதிகரித்துள்ளது.
கடந்த 24 மணி நேரத்தில் 861 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.32 சதவீதம் ஆகும்
வாராந்திர பாதிப்பு விகிதம் 0.23 சதவீதம் ஆகும்
இதுவரை மொத்தம் 79.41 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,71,211 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: hhttps://pib.gov.in/PressReleasePage.aspx?PRID=1815507
உணவுப் பதப்படுத்துதல் தொழிற்சாலைகள் அமைச்சகம்
தமிழ்நாட்டின் 8 மாவட்டங்களில் ரூ.230 கோடி மதிப்பீட்டிலான உணவுபதப்படுத்தும் தொழிற்சாலைகளை அமைக்க அமைச்சகங்களுக்கு இடையிலான குழு ஒப்புதல்: திருமதி ஹர்சிம்ரத் கவுர் பாதல்
தமிழ்நாட்டின் 8 மாவட்டங்களில், உணவு பதப்படுத்தும் தொழில் சார்ந்த 8 திட்டங்களுக்கு, மத்திய உணவு பதப்படுத்துதல், தொழில்துறை அமைச்சர் திருமதி ஹர்சிம்ரத் கவுர் பாதல் தலைமையில் நடைபெற்ற மத்திய அரசின் பல்துறை அமைச்சகங்களுக்கு இடையிலான குழு ஒப்புதல் அளித்துள்ளது.
புதுதில்லியில் 4 மார்ச், 2020 அன்று நடைபெற்ற இக்குழுவின் கூட்டத்தில், உணவு பதப்படுத்தும் தொழில்துறையின் கிசான் சம்பத யோஜனா திட்டத்தின், உணவு பதப்படுத்தும் தொகுப்புத் திட்டத்தின்கீழ், சுமார் 230 கோடி ரூபாய் மதிப்பீட்டில் இத்திட்டத்தை செயல்படுத்த ஒப்புதல் அளிக்கப்பட்டுள்ளது. இந்தத் தொழில் வளாகங்கள் அமைக்கப்படுவதன் மூலம் தமிழகத்தின் கிராமப்புறங்களில் நேரடி மற்றும் மறைமுக வேலைவாய்ப்புகள் பெருமளவில் உருவாக்கப்படும். சுமார் 8 ஆயிரம் பேருக்கு வேலைவாய்ப்புகள் உருவாக்கப்படுவதுடன், இந்தத் தொழில் வளாகங்கள் அமைக்கப்படும் பகுதியைச் சேர்ந்த சுமார் 32 ஆயிரம் விவசாயிகளும் பயனடைவார்கள்.
உணவு பதப்படுத்தும் தொழில்களுக்கென மாநில அளவில் தனியாக ஒரு கொள்கையை உருவாக்கியிருப்பதுடன், உணவு பதப்படுத்தும் தொழில்களை அமைக்க அனுமதி கோரி தமிழக அரசு மேற்கொண்டு வரும் ஆக்கப்பூர்வ நடவடிக்கைகள், மனநிறைவளிக்கும் வகையில் இருப்பதாகவும் மத்திய உணவு பதப்படுத்தும் தொழில்துறை தெரிவித்துள்ளது.
மேலும் உணவு பதப்படுத்தும் தொழிற்சாலைகளை அமைக்குமாறு வேளாண் தொழில்முனைவோரை ஊக்கப்படுத்துவதிலும், மத்திய அரசிடமிருந்து நிதியுதவி பெற்றுத் தருவதிலும், தமிழக அரசின் பணிகளை, இத்துறை பாராட்டியுள்ளது.
தமிழகத்தில் அமைக்கப்படும் 8 தொழில் திட்டங்கள் உட்பட மொத்தம் ரூ.301.54 கோடி ரூபாய் மதிப்பீட்டில் 10 தொழில் திட்டங்களுக்கு அனுமதி அளிக்கப்பட்டிருப்பதுடன், மத்திய அரசின் நிதியுதவியாக ரூ.67.29 கோடி வழங்கவும் நேற்றைய கூட்டத்தில் அனுமதி அளிக்கப்பட்டுள்ளது.
கடந்த 15 நாட்களில் மட்டும் சுமார் 207 கோடி ரூபாய் மதிப்பீட்டிலான முதலீடுகளுக்கு அனுமதி அளிக்கப்பட்டுள்ளதாக அமைச்சர் திருமதி ஹர்சிம்ரத் கவுர் பாதல் தெரிவித்துள்ளார்.
உணவு பதப்படுத்தும் தொழில்துறை மூலம், இத்தொழில் துறையில் அதிக முதலீடுகளை மேற்கொள்ள அனைத்து முயற்சிகளையும் மத்திய அரசு எடுத்து வருகிறது. இத்தொழில்துறையில் 100 சதவீத அந்நிய நேரடி முதலீடு அனுமதிக்கப்படுவதுடன், அறுவடைக்குப் பிந்தைய மதிப்புக்கூட்டு நடவடிக்கைகள் மூலம் ஆண்டுக்கு ரூ.100 கோடி வரை வர்த்தகம் மேற்கொள்ளும் தொழிற்சாலைகளுக்கு, லாபத் தொகையில் 100 சதவீத வருமானவரி விலக்கும் அளிக்கப்படுவதாக மத்திய அரசு தெரிவித்துள்ளது.
புவி அறிவியல் அமைச்சகம்
வடமாநிலங்களில் மெதுவாக முன்னேறுகிறது தென்மேற்கு பருவக்காற்று
ராஜஸ்தான், மேற்கு உத்தரப் பிரதேசம், ஹரியானா, சண்டிகர், தில்லி, பஞ்சாப் ஆகிய மாநிலங்களில் தென்மேற்கு பருவக்காற்று மெதுவாக முன்னேறும் என்பதால் நீடித்த மழைக்கு சாதகமாக இல்லை என தேசிய வானிலை முன்னறிவிப்பு தெரிவித்துள்ளது.
அதுவிடுத்துள்ள அறிக்கையில் கூறியிருப்பதாவது:
• தென்மேற்கு பீகார், தென்கிழக்கு உத்தரப் பிரதேசம், ஜார்கண்ட் மற்றும் அதனையொட்டியுள்ள பகுதிகளில் கடல் மட்டத்தில் இருந்து 5.8 கி.மீ உயரத்தில் புயல் சுழல் உள்ளது.
இந்த புயல் சுழலில் உள்ள காற்றழுத்தம், தென்மேற்கு பீகார், தென்கிழக்கு உத்தரப் பிரதேசம், தெற்கு சத்தீஸ்கர், ஜார்கண்ட், தெற்கு கடலோர ஆந்திர வரை கடல் மட்டத்தில் இருந்து 1.5 கி.மீ உயரம் வரை காணப்படுகிறது.
• புயல் சுழற்சியில் கிழக்கு, மேற்கு காற்றழுத்தம் ஜார்கண்ட் முதல் வடக்கு குஜராத் வரையும், வடக்கு சத்தீஸ்கரில் இருந்து தெற்கு மத்தியப் பிரதேசம் வரையும் கடல் மட்டத்தில் இருந்து 3.1 கி.மீ தொலைவில் காணப்படுகிறது.
• வடகிழக்கு ராஜஸ்தான் மீது உருவாகியுள்ள புயல் சுழல் கடல் மட்டத்திலிருந்து 1.5 கி.மீ உயரத்தில் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729968
----
(Visitor Counter : 130
சமூக நிதி மற்றும் அதிகாரமளித்தல் அமைச்சகம்
டாக்டர். பி. ஆர். அம்பேத்கரின் 63-வது நினைவு தினத்தன்று தேசம் அவருக்கு அஞ்சலி செலுத்தியது.
பாரத ரத்னா பாபாசாகேப் டாக்டர். பி. ஆர். அம்பேத்கரின் 63-வது நினைவு தினத்தை முன்னிட்டு குடியரசுத் தலைவர் திரு. ராம் நாத் கோவிந்த் தலைமையில் தேசம் அவருக்கு அஞ்சலி செலுத்தியது. நாடாளுமன்ற வளாகத்தில் உள்ள பாபாசாகேப் சிலைக்கு இன்று காலை அவர் மலர் அஞ்சலி செலுத்தினார்.
குடியரசுத் துணைத் தலைவர் திரு. எம். வெங்கையா நாயுடு, பிரதமர் திரு. நரேந்திர மோடி, மக்களவைத் தலைவர் திருமதி. சுமித்ரா மகாஜன் மற்றும் பல மத்திய அமைச்சர்களும் முக்கியப் பிரமுகர்களும் நமது இந்திய அரசியலமைப்பு சட்டத்தின் தந்தை டாக்டர். அம்பேத்கருக்கு அஞ்சலி செலுத்தினர்.
விவசாயத்துறை அமைச்சகம்
வேளாண்மையும், வேளாண் பொருளாதாரமும் இந்தியாவின் பலம்- மத்திய வேளாண் அமைச்சர் திரு நரேந்திர சிங் தோமர்
தேசம் நேர்மறையான மாற்றங்களை நோக்கி முன்னேறிச் செல்வதாக மத்திய வேளாண் துறை அமைச்சர் திரு நரேந்திர சிங் தோமர் கூறியுள்ளார். புதுதில்லியில் நடைபெற்று வரும் இந்தியா கேம் 2022 என்ற சர்வதேச ரசாயனம் மற்றும் பெட்ரோ கெமிக்கல் கருத்தரங்கில் கலந்து கொண்டு பேசிய அவர், வேளாண்மையும், வேளாண் பொருளாதாரமும் இந்தியாவின் பலம் என்றார். இந்தியாவின் தற்போதைய சூழல் தேசிய அளவிலும், உலகளவிலும் நல்ல மாற்றங்களை அடைந்துள்ளதாக கூறினார்.
அனைத்து வகைகளிலும் தேசத்தை வலுவானதாக்கும் திறனை தற்போது நாம் பெற்றுள்ளதாக அவர் தெரிவித்தார். அனைத்து அம்சங்களிலும் ஒருங்கிணைந்து செயல்படுவதன் மூலம் நமது இலக்குகளை அடைய முடியும் என்று அவர் குறிப்பிட்டார். அரசு, விவசாயிகள், தொழில் துறையினர் என அனைவரும் ஒரே நோக்கத்தோடு பணியாற்றி நேர்மறையான தாக்கங்களை கொண்டு வர வேண்டும் என்று அவர் வலியுறுத்தினார்.
இவ்வாறு செயல்படுவதன் மூலம் தேசத்தை முன்னோக்கி கொண்டு செல்ல முடியும் என்று அவர் குறிப்பிட்டார். வேளாண்மை லாபகரமாக அமைய உற்பத்தியும், உற்பத்தித் திறனும் அதிகரிக்கப்பட வேண்டும் என்று அவர் கூறினார். ரசாயன உரங்கள் முறையாக பயன்படுத்தப்பட வேண்டும் என்று கூறிய அவர், மண்வளம் தொடர்பான விழிப்புணர்வு அதிகரிக்கப்பட வேண்டும் என்று தெரிவித்தார். இவை அனைத்துமே விவசாய வளர்ச்சிக்கு அவசியம் என்று அவர் குறிப்பிட்டார்.
இந்த நிகழ்ச்சியில் ரசாயனம் மற்றும் உரத்துறை இணையமைச்சர் திரு பக்வந்த் கூபா, செயலாளர் திரு அருண் பரோகா, வேளாண் துறை செயலார் திரு மனோஜ் அகுஜா மற்றும் பல்வேறு துறைகளை சேர்ந்த பிரதிநிதிகள் பங்கேற்றனர்.
ஜல்சக்தி அமைச்சகம்
மத்திய நீர்வளத் துறை அமைச்சர் திரு கஜேந்திர சிங் ஷெகாவத் கேரளா முதலமைச்சருடன் காணொலி மூலம் கலந்துரையாடினார்
மத்திய நீர்வளத் துறை அமைச்சர் திரு கஜேந்திர சிங் ஷெகாவத் கேரளா முதலமைச்சர் திரு பினராயி விஜயனுடன், கேரளாவில் ஜல் ஜீவன் இயக்கத் திட்ட அமலாக்கம் குறித்து காணொலி மூலம் இன்று கலந்துரையாடினார். 2023க்குள் அனைத்து ஊரக வீடுகளுக்கும் குடிநீர் குழாய் இணைப்பு வழங்க கேரளா திட்டமிட்டுள்ளது. அங்கு மொத்தமுள்ள 67.15 லட்சம் ஊரக வீடுகளில் 21.42 லட்சம் குடிநீர் குழாய் இணைப்பு தர வேண்டும் என்ற இலக்கை அடைய அம்மாநில அரசு முயற்சி மேற்கொண்டுள்ளது. 2019-20ம் ஆண்டில் 10.10 லட்சம் ஊரக வீடுகள் என்ற இலக்கில் அம்மாநிலம் 85,476 வீடுகளுக்கே இணைப்பு கொடுக்க முடிந்தது.
இந்த காணொலிக் கூட்டத்தில் மத்திய அமைச்சர் திரு ஷெகாவத், செயல்திறன் மற்றும் நிதிப் பயன்பாடு நிலவரம் குறித்து விவாதித்தார். சென்ற ஆண்டு கேரள மாநிலத்துக்கு மானிய உதவியாக ரூ.101.29 கோடி வழங்கப் பட்டது. எனினும் அம்மாநிலம் இதில் ரூ. 62.69 கோடியை மட்டுமே செலவிட முடிந்தது. ஆண்டு முடிவில் சுமார் ரூ. 41 கோடி பயன்படுத்தப் படாமலேயே நின்றுவிட்டது
மேலும், திட்டம் சார்ந்த முதலீடுகளுக்காக 15 -வது நிதி குழுவினால்கேரளாவுக்கு ரூ. 1628 கோடி ஒதுக்கப்பட்டிருந்தது. இதில் 50 சதம் குடிநீர் வழங்கல் மற்றும் சுகாதாரத்திற்கானது. இந்த நிதியை ஊரக குடிநீர் வழங்கல், கழிவுநீர் சுத்திகரித்தல் மற்றும் மறுபயன்பாடு, முக்கியமாக குடிநீர் திட்டம் சார்ந்த நீண்ட கால செயல்பாடு மற்றும் பராமரிப்புப் பணிகளுக்குப் பயன்படுத்துமாறு மத்திய அமைச்சர் முதலமைச்சரைக் கேட்டுக் கொண்டார்.
இந்தப் பிரச்சினைகள் கவனத்தில் கொள்ளப்பட்டதாகவும், இலக்குகளை 2023ம் ஆண்டிற்குள் நிறைவேற்றும் வகையில் காலக்கெடுவுடன் இயக்கத் திட்டத்தை அமல்படுத்த முயற்சி மேற்கொள்ளப்படும் என்றும் முதலமைச்சர் உறுதி அளித்தார்.
எஃகுத்துறை அமைச்சகம்
எஃகு இறக்குமதியை குறைக்க மத்திய அரசு நடவடிக்கை: அமைச்சர் திரு.தர்மேந்திர பிரதான் தகவல்
மத்திய எஃகுத் துறை அமைச்சர் திரு.தர்மேந்திர பிரதான் மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
எஃகு இறக்குமதியை குறைக்க மத்திய அரசு பல நடவடிக்கைகளை எடுத்துள்ளது.
எஃகு இறக்குமதிக்கு முன்கூட்டியே பதிவு செய்வதைக் கண்காணிக்க குழு ஒன்று அமைக்கப்பட்டுள்ளது. இறக்குமதி செய்யப்படும் எஃகுவின் தரத்தை அறியவும், நாட்டின் உள்நாட்டு உற்பத்தியைத் திட்டமிடுவதும் இதன் நோக்கமாகும்.
நாட்டில் தரமான எஃகு கிடைப்பதை உறுதி செய்யவும், தரமற்ற எஃகு இறக்குமதியைத் தடுத்து நிறுத்துவதற்கும் எஃகு தர கட்டுபாடு உத்தரவுகள் வழங்கப்படுகின்றன.
தரமான எஃகுப் பொருட்கள் உற்பத்திக்காக எஃகுத் தொகுப்புகள் உருவாக்குவதை ஊக்குவிக்க திட்டக் கொள்கைகள் வகுக்கப்பட்டன.
பொதுத்துறை நிறுவனமான இந்திய எஃகு ஆணையம் இந்தாண்டு ஏப்ரல் முதல் ஆகஸ்ட் வரை 4.835 மெட்ரிக் டன் எஃகு உற்பத்தி செய்தது.
மற்றொரு பொதுத்துறை எஃகு நிறுவனமான, ராஷ்ட்ரிய இஸ்பாத் நிகாம் லிமிடெட் 1.153 மெட்ரிக் டன் எஃகுவை உற்பத்தி செய்தது.
நாடு முழுவதும் உள்ள 914 எஃகு ஆலைகள் இந்தாண்டு ஏப்ரல் முதல் ஜூலை வரை 2,50,59,100 டன் எஃகு உற்பத்தி செய்தன.
https://pib.gov.in/PressReleasePage.aspx?PRID=1657248
(Visitor Counter : 57
குடியரசுத் தலைவர் செயலகம்
யோகா மனித இனத்திற்கு புலப்படாத பாரம்பரிய பகுதியாகும், இது இன்றைய உலகின் வாழ்க்கை முறை நோய்கள் மற்றும் மன அழுத்தத்தைக் குறைக்க நம் அனைவருக்கும் உதவும் – இந்திய குடியரசுத் தலைவர்
இந்தியக் குடியரசுத் தலைவர் திரு ராம்நாத் கோவிந்த் சூரிநாமில் உள்ள பரமரிபோவில் இன்று நடைபெற்ற நான்காவது சர்வதேச யோக தினத்தில் சூரிநாமின் குடியரசுத் தலைவர் திரு டிசைய பிலனோ பவுட்டர்ஸ், சூரியநாமின் துணைக் குடியரசுத் தலைவர் திரு மைகேல் அஷ்வின் அத்தின் மற்றும் சில பிரமுகர்களுடன் பங்கேற்றார்.
குடியரசுத் தலைவர் அக்கூட்டத்தில் உரையாற்றியபோது யோகா பண்டைய இந்தியாவின் பாரம்பரியம் ஆனால் அது இந்தியாவை மற்றும் சார்ந்தது அல்ல என்றார். இது மனித இனத்திற்கு புலப்படாத பாரம்பரியப் பகுதியாகும். உலகம் முழுவதும் உள்ள கண்டங்கள் மற்றும் எல்லா சமூகங்களைச் சார்ந்த பலகோடி மக்கள் யோகாவைத் தழுவித் தங்களது சொந்த வழியில் புரிந்துள்ளனர். இந்த யோகாப் பயிற்சி அவர்களது உடலிலும் மனதிலும் நன்மையான தாக்கத்தை ஏற்படுத்தியுள்ளது. குறிப்பாக இன்றைய உலகின் வாழ்க்கைமுறை நோய்கள் மற்றும் மன அழுத்தத்தைக் குறைக்க யோகா நம் அனைவருக்கும் உதவும்.
குடியரசுத் தலைவர், யோகா மனதிற்கும் உடலுக்கும் இனிய உறவை ஏற்படுத்தும் என்றார். இது மனிதர்களுக்கும், இயற்கைக்கும் இடையே உள்ள நல்லிணக்கத்தை ஊக்குவிக்கிறது. இது சூரிநாமில் கலாச்சாரம் மற்றும் அங்குள்ள வீடுகளில் மிகுந்துள்ள உணர்வு. இது சுகாதாரம் மற்றும் நல்வாழ்வு முழுமையான அணுகுமுறைக்கு ஊக்குவிக்கிறது.
யோகாவின் பயன்கள் நம்மைத் தூண்டி வெவ்வேறு நாடுகளில் உள்ள கலாச்சாரம் மற்றும் பாரம்பரியம் ஞானம், இனிவரும் நவீனக் காலத்தில் இது எவ்வாறு பயனுள்ளதாக இருக்கும் என்பது கருத்தில் கொள்வதற்கு அல்லது நம் காலத்தில் மீண்டும் தொகுக்கப்பட்டதாகும் என்றெல்லாம் ஆராயவைக்கிறது. இந்தியா மற்றும் சூரிநாம் உள்ளிட்ட பல சமூகங்கள் பாரம்பரிய அறிவைச் செல்வமாக வழங்குவதற்கு உள்ளன.
(Visitor Counter : 99
குறு சிறு மற்றும் நடுத்தர தொழில் துறை அமைச்சகம்
மொத்த உள்நாட்டு உற்பத்தியில் சிறு, குறு மற்றும் நடுத்தர தொழில் நிறுவனங்களின் பங்களிப்பை 30 சதவீதத்தில் இருந்து 50 சதவீதமாகவும், ஏற்றுமதிகளில் 49 சதவீதத்தில் இருந்து 60 சதவீதமாகவும் உயர்த்துவதை இலட்சியமாகக் கொண்டுள்ளோம்: திரு கட்கரி
மத்திய சாலை போக்குவரத்து மற்றும் நெடுஞ்சாலைகள் மற்றும் சிறு குறு, நடுத்தர தொழில் நிறுவனங்கள் அமைச்சர் திரு நிதின் கட்கரி, மொத்த உள்நாட்டு உற்பத்தியில் சிறு, குறு மற்றும் நடுத்தர தொழில் நிறுவனங்களின் பங்களிப்பை 30 சதவீதத்தில் இருந்து 50 சதவீதமாகவும், ஏற்றுமதிகளில் 49 சதவீதத்தில் இருந்து 60 சதவீதமாகவும் உயர்த்துவதை இலட்சியமாகக் கொண்டுள்ளதாக தெரிவித்தார்.
நிதி ஆயோக்கால் ஏற்பாடு செய்யப்பட்ட 'தற்சார்பு இந்தியா அரைஸ் அடல் புதிய இந்தியா சவால்' என்னும் மெய்நிகர் கூட்டத்தில் கலந்துகொண்டு பேசிய அவர், சிறு, குறு மற்றும் நடுத்தர தொழில் துறையில் கூடுதலாக 5 கோடி வேலைவாய்ப்புகளை உருவாக்க அரசு இலக்கு நிர்ணயித்து உள்ளதாக தெரிவித்தார். 11 கோடி பேருக்கு இத்துறை தற்போது வேலை வாய்ப்பை அளித்துள்ளது.
நிதி ஆயோக்கின் 'தற்சார்பு இந்தியா அரைஸ் அடல் புதிய இந்தியா சவாலை' பாராட்டிய அவர், பல்வேறு துறைகளில் உள்ள சிக்கல்களை களைவதற்கான தீர்வுகளை கண்டுபிடிப்பதற்கு புதிய தொழில்நுட்பத்தை பயன்படுத்த ஊக்குவிக்குமாறு நிகழ்ச்சியில் பங்கு பெற்றவர்களை கேட்டுக்கொண்டார்.
பிரதமரின் லட்சியத்தை நோக்கி நாம் பணிபுரிய வேண்டும் என்று கூறிய திரு கட்கரி, பொதுமக்களின் சிக்கல்களை தீர்ப்பதற்கு அறிவியல் உதவ வேண்டும் என்று தெரிவித்தார். புதுமைகளுக்கும், தொழில் முனைதலுக்கும் வழங்கப்படும் ஆதரவை விரிவுபடுத்த வேண்டும் என்று அவர் மேலும் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleaseIframePage.aspx?PRID=1652664
(Visitor Counter : 121
பிரதமர் அலுவலகம்
மொரீஷியஸ் பிரதமரை சந்தித்தார் பிரதமர்
பிரதமர் திரு நரேந்திர மோடி இன்று மொரீஷியஸ் பிரதமர் திரு. பிரவிந்த் குமார் ஜக்நாத்தை சந்தித்தார். ஜி20 உச்சி மாநாட்டில் கலந்து கொள்வதற்காக திரு ஜக்நாத் இந்தியா வந்துள்ளார்.
பிரதமர் இதுகுறித்து வெளியிட்டுள்ள பதிவு வருமாறு;
"பிரதமர் @KumarJugnauth மற்றும் நானும் ஒரு நல்ல சந்திப்பை மேற்கொண்டோம். நமது நாடுகளுக்கிடையேயான தூதரக உறவுகளின் 75 ஆண்டுகளைக் குறிக்கும் இந்த ஆண்டு இந்தியா-மொரிஷியஸ் உறவுகளுக்கு ஒரு சிறப்பான ஆண்டு. உள்கட்டமைப்பு, ஃபின்டெக், கலாச்சாரம் மற்றும் பல துறைகளில் ஒத்துழைப்பது குறித்து நாங்கள் விவாதித்தோம். உலகளாவிய தெற்கின் குரலை மேலும் வலுப்படுத்த இந்தியாவின் அர்ப்பணிப்பு குறித்து விளக்கினேன்."
----
ANU/AD/PKV/KRS
(
பிரதமர் அலுவலகம்
மத்திய பிரதேசத்தின் ஜபல்பூரில் மருத்துவமனை ஒன்றில் ஏற்பட்ட தீ விபத்தில் நேரிட்ட உயிரிழப்பிற்கு பிரதமர் இரங்கல்
மத்திய பிரதேசத்தின் ஜபல்பூரில் மருத்துவமனை ஒன்றில் ஏற்பட்ட தீ விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
பிரதமர் அலுவலக ட்விட்டர் பதிவில் கூறியிருப்பதாவது:
“மத்திய பிரதேசத்தின் ஜபல்பூரில் மருத்துவமனை தீ விபத்தில் நேரிட்ட உயிரிழப்பை அறிந்து மிக வேதனை அடைந்தேன். உயிரிழந்தோரின் குடும்பத்தினருக்கு ஆழ்ந்த இரங்கல்கள். காயமடைந்தவர்கள் விரைவில் குணமடைய விழைகிறேன். பாதிக்கப்பட்டவர்களுக்குத் தேவையான அனைத்து உதவிகளையும் உள்ளூர் நிர்வாகம் மேற்கொண்டு வருகிறது: பிரதமர்”
பிரதமர் அலுவலகம்
நேபாள பிரதமராகத் தேர்ந்தெடுக்கப்பட்டுள்ள புஷ்ப கமல் தஹல் ‘பிரசந்தா’விற்கு பிரதமர் வாழ்த்து
நேபாள பிரதமராகத் தேர்ந்தெடுக்கப்பட்டுள்ள காம்ரேட் பிரசந்தாவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் அவர் கூறியதாவது:
“நேபாள பிரதமராகத் தேர்ந்தெடுக்கப்பட்டுள்ள காம்ரேட் பிரசந்தாவிற்கு நல்வாழ்த்துகள். ஆழ்ந்த கலாச்சார மற்றும் மக்கள் இடையேயான இணைப்பின் அடிப்படையில் இந்தியா, நேபாளம் இடையேயான தனித்துவம் வாய்ந்த உறவு அமைந்துள்ளது. இந்த நட்புறவை மேலும் வலுப்படுத்துவதற்கு உங்களுடன் இணைந்து பணியாற்ற மிகுந்த ஆவலோடு இருக்கிறேன்.”